Domagoj Vidović
Domagoj Vidović (Metković, 20. studenog 1979. – ), hrvatski lingvist i onomastičar.

Biografija 
Rođen je u Metkoviću gdje je pohađao osnovnu školu i gimnaziju. Dio osnovnoškolskog obrazovanja završio je u Pučišću, na otoku Braču. Diplomu profesora stječe u ožujku 2004. obranom rada Nacrt za vidonjsku antroponimiju i toponimiju na Filozofskom fakultetu u Zagrebu. Iste godine zapošljava se u Institutu za hrvatski jezik i jezikoslovlje i upisuje poslijediplomski studij lingvistike. Doktorsku disertaciju Antroponimija i toponimija Zažablja završava u travnju 2011. pod mentorstvom Dunje Brozović Rončević.

Do sada je objavio tri autorske knjige i više znanstvenih radova. Trenutačno je voditelj podružnice IHJJ-a u Metkoviću. Od 2014. glavni je urednik Hrvatskoga neretvanskog zbornika, te povremeni člano uredništva Humskoga zbornika. Bavi se i prevođenjem s esperanta. Predmet njegova djelovanja je onomastika rubnih hrvatskih prostora i akcentologija.

Za suautorstvo u Školskom rječniku hrvatskog jezika dobio je Nagradu Grada Zagreba 2013. Dobitnik je Godišnje državne nagrade za popularizaciju i promidžbu znanosti u području humanističkih znanosti Hrvatskoga sabora za 2014.

Objavljene autorske knjige 
 Školski rječnik hrvatskoga jezika, Zagreb: Institut za hrvatski jezik i jezikoslovlje (u suradnji s Mateom Birtić, Gorankom Blagus Bartolec, Lanom Hudeček, Ljiljanom Jojić, Barbarom Kovačević, Kristianom Lewisom, Ivanom Matas Ivanković, Milicom Mihaljević, Irenom Miloš i Erminom Ramadanović), Školska knjiga  Zagreb, 2012. (ISBN: 978-953-0-40038-2)
 Metkovski prezimenski mozaik, Gradsko kulturno središte Metković, 2014. (ISBN: 978-953-6120-41-3)
 Zažapska onomastika, Institut za hrvatski jezik i jezikoslovlje Zagreb, 2014. (ISBN: 978-953-7967-00-0)

Izvori

Vanjske veze 
 Znanstvena bibliografija Domagoja Vidovića
 Znanstveni radovi Domagoja Vidovića 

Hrvatski lingvisti
Onomastika
Biografije, Metković